Diari Oficial de la Generalitat Valenciana


Sumari del DOGV 5112, del 11-10-2005 (2005/11571)

RESOLUCIÓ de 2 de setembre de 2005, de la directora general del SERVEF, per la qual s'autoritza una transferència de crèdit que consisteix en un ajust en les dotacions de línies de subvenció del capítol IV del subprograma 322.51, «Foment d'Ocupació», per un import de 2.304.587 euros.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/11707


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 2 de setembre de 2005, de la directora general del SERVEF, per la qual s'autoritza una transferència de crèdit que consisteix en un ajust en les dotacions de línies de subvenció del capítol IV del subprograma 322.51, «Foment d'Ocupació», per un import de 2.304.587 euros. [2005/S11006]
  
El pressupost del SERVEF per a l'exercici 2005 inclou en el capítol IV del subprograma pressupostari 322.51, «Foment d'Ocupació», la línia de subvenció genèrica T2941, «Ocupació pública amb corporacions locals, PAMER, Salari Jove i comarques d'interior», dotada amb 04.693.422,00, dels quals 35.641.418,00 estan finançats pel Ministeri de Treball i Afers Socials, a través del Servici Públic d'Ocupació Estatal.
  
La finalitat de la línia és, entre altres, afavorir determinades actuacions a les comarques de l'interior d'aquesta Comunitat. A aquest efecte i, en el marc del Pla de Revitalització de les Comarques d'Interior de la Comunitat Valenciana per al període 2004-2011, la Direcció General d'Ocupació i Inserció Laboral planteja la conveniència d'incrementar la dotació amb l'objecte de contractar personal per part d'entitats locals d'aquestes zones, per al manteniment dels servicis públics.
  
Per finançar aquest increment, la Direcció General d'Ocupació i Inserció Laboral, després d'analitzar les previsions d'execució i tenint en consideració el que estableix l'article 3 de l'Ordre TAS/892/05 quant a la possible reassignació de fons entre els programes d'ocupació, proposa minorar la dotació de determinades línies genèriques, també finançades amb fons procedents del Ministeri de Treball i Afers Socials, per un import global de 2.305.587 euros.
  
Per tot això, vist l'informe favorable de la Intervenció Delegada en el SERVEF de data 29 d'agost de 2005, tenint en compte el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (articles 32 i 33); la Llei 14/2004, de 29 de desembre, de Pressupostos de la Generalitat Valenciana per a l'exercici 2005 (articles 17 i 20), i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc
  
Autoritzar la següent transferència de crèdit entre línies de subvenció d'un mateix subprograma i capítol, dels fons finançats pel Ministeri de Treball i Afers Socials, d'acord amb el detall següent:
  
Aplicacions pressupostàries de despesa que augmenten: Import:
  
37.38.36.2565.10293.8 Línia T2941 + 2.305.587,00 €
  
Aplicacions pressupostàries de despesa que disminueixen: Import:
  
27.50.48.6748.12362.8 Línia T2942 € 147.877,00 €
  
44.10.89.6875.38838.5 Línia T2943 € 121.956,00 €
  
47.72.47.8165.16428.5 Línia T2944 € 969.092,00 €
  
45.64.33.8742.05542.4 Línia T2945 € 146.404,00 €
  
13.05.52.6921.69590.0 Línia T4152 € 484.000,00 €
  
23.45.98.8907.10940.1 Línia T4153 € 296.263,00 €
  
85.27.18.3464.29082.2 Línia T5638 € 139.995,00 € \_\_\_\_\_\_\_\_\_\_\_\_\_\_\_
  
Total: - 2.305.587,00 €